Diari Oficial de la Generalitat Valenciana


Sumari del DOGV 2552, del 17-07-1995 (1995/835481)

RESOLUCIÓ de 4 d'abril de 1995, de la Conselleria d'Agricultura, Pesca i Alimentació, per la qual es retira el reconeixement com a organització de productors de fruites i hortalisses amb reconeixement específic per a cítrics a la Cooperativa Castellonenca, Societat Cooperativa Valenciana, de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2552

Data del DOGV
:   17-07-1995

Secció del DOGV
:   ALTRES DISPOSICIONS

Número del document
:   1995/835481


Data del document
:   04-04-1995

Organisme emissor
:   Conselleria d'Economia i Hisenda

Tipus de document
:   Resolució

RESOLUCIó de 4 d'abril de 1995, de la Conselleria d'Agricultura, Pesca i Alimentació, per la qual es retira el reconeixement com a organització de productors de fruites i hortalisses amb reconeixement específic per a cítrics a la Cooperativa Castellonenca, Societat Cooperativa Valenciana, de Castelló.   
La Cooperativa Castellonenca, Societat Cooperativa Valenciana, de Castelló, va ser reconeguda com a organització de productors de fruites i hortalisses amb reconeixement específic per a cítrics amb data 24 de novembre de 1993 i número de registre 414.  
D'acord amb la proposta del director general de Comercialització, Indústries i Relacions Agràries, la Cooperativa Castellonenca, Societat Cooperativa Valenciana, de Castelló, no compleix la reglamentació corresponent a les organitzacions de productors de cítrics, en particular, l'article 2, apartat 1 del Reglament JFR 9586/1990, de la comissió, de 7 de setembre, pel que fa al volum mínim de la producció de cítrics.  
Concedit el tràmit d'audiència amb registre d'eixida de data 15 de febrer de 1995, el president de l'entitat s'ha dirigit a la Conselleria d'Agricultura, Pesca i Alimentació mitjançant un escrit de registro d'entrada de data 28 de febrer de 1995.  
Atès que les al·legacions presentades no desvirtuen l'informe esmentat, del qual es conclou l'incompliment de la normativa, de conformitat amb l'article 2, apartat 1 del Reglament POB 7878/1990, de la comissió, de 7 de setembre, i l'article 2 del Reglament JDQ 7458/1990, del Consell, de 7 de maig de 1990, en particular, en la modificació que inclou l'article 13 ter, apartat 1; Reial Decret 652/1991, de 22 d'abril, i Reial Decret 509/1992, de 14 de maig, pel qual es regula el reconeixement de les organitzacions de productors de fruites i hortalisses, resolc:  
Retirar a la Cooperativa Castellonenca, Societat Cooperativa Valenciana, de Castelló, el reconeixement com a organització de productors de fruites i hortalisses amb reconeixement específic per a cítrics, amb efectes des de la data de publicació d'aquesta resolució en el Diari Oficial de la Generalitat Valenciana.  
Aquesta resolució s'haurà de comunicar a l'Institut de Foment Associatiu Agrari, a fi que se'n tramite la baixa del Registre d'Organitzacions de Productors.  
Aquesta resolució posa fi a la via administrativa i contra ella es podrà interposar un recurs contenciós administratiu en el termini de dos mesos des del dia de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. Caldrà comunicar prèviament la interposició del recurs jurisdiccional a la Conselleria d'Agricultura, Pesca i Alimentació.  
València, 4 d'abril de 1995.- El secretari general (PA art. 3, Decreto 179/1993, de 28.09.93): Fernando Ríos Aragüés.